Springs-gruwelhuis: Ma hoor dalk vandag oor borgtogDie vrou tydens haar hofverskyning op Dinsdag. Foto: Werner Beukes / SAPA ŉ 36-jarige vrou wat saam met haar man aangekla word van poging tot moord en kindermishandeling, sal na verwagting vandag in die Springs-landdroshof hoor of haar borgtogaansoek suksesvol was. Die werklose vrou, ŉ ma van vyf kinders, het Dinsdag voor landdros Bennita Oswell verskyn om aansoek te doen om borgtog. Haar prokureur, Isabella van Eck, het bevestig die vrou is ongeletterd en was blootgestel aan haglike lewensomstandighede. Sy het gesê die vrou is ook deur haar man aangerand. Die vrou het vroeër aangevoer haar man het haar verkrag, maar volgens Van Eck ontken haar kliënt dit nou en voer aan die polisie het haar tydens die ondersoek geïntimideer. Die vrou staar aanklagte van kindermishandeling, poging tot moord, aanranding met die doel om ernstig te beseer en dwarsboming van die gereg in die gesig nadat sy haar kinders glo in haglike omstandighede aangehou en blootgestel het aan herhaaldelike mishandeling. Sy is verlede week in hegtenis geneem, ŉ maand ná haar man vir dieselfde beweerde misdade aangekeer is. Hy staar ŉ bykomende aanklag van haar verkragting in die gesig. Die egpaar se name word nie bekend gemaak nie om die identiteit van hul kinders te beskerm. Lees ook: Springs-gruwelhuis: Ma is ongeletterd; ontken verkragting Springs-gruwelhuis: Ma doen aansoek om borg Springs-gruwelhuis: Ma weier glo om teen man te getuig Springs-gruwelhuis: Ma ook vas Springs-gruwelhuis: Pa vlugtig in hof Springs-gruwelhuis: Kinders ondergaan IK-toetse Springs-gruwelhuis: Pa uit hospitaal ontslaan Springs-gruwelhuis: Pa sny glo polse in aanhouding Springs-gruwelhuis: Applous toe hof nee sê vir borgtog Springs-gruwelhuis: Hof hoor ma rand ook kinders aan Springs-gruwelhuis: Skokgetuienis oor marteling Springs-gruwelhuis: Pa vra borgtog voor volgepakte hof Springs-gruwelhuis: Pa weer in hof Springs-gruwelhuis: Kinders, ma vir berading gestuur Springs-gruwelhuis: Pa in hof